Aħjar ma nikkummentax dwar l- aħħar risposta tar- raġel . . . Inħalli f' idejkom ! Ah il- frawli kemm inħobbhom . Ikollu ngħix bihom biss ngħix . Mela ftit ilu waqt waħda mill- lectures l- għalliema qaltilna tafu kemm għandhom tikek il- frawli ? Min qal 50 u min qal 100 . Jien infqajt nidħak għax għidt din x' għandha x' taqsam mal- ġens ( gender ) u eżatt jien kelli raġun għax il- lecturer indunat li marret barra mis- suġġett . Imma biex ma jkunx hemm min jibqa' bil- kurżita' ir- risposta kella tkun medja ta' 200 tikka . U hekk jien wara qadt naħseb imma x' gost ħa jew ħadu dawk li qagħdu jgħoddu kemm għandha tikek . Mhux aħjar qabdu u kielu l- frawli li huma tant bnini milli jaħlu l- ħin hekk ! Wara kollox dan kien eżempju ta' kif l- lectures ta' l- universita faċli joħorġu barra mis- suġġett . U dan ġara ħafna drabi waqt il- kors tagħna . Issa li wasalna fl- aħħar kulħaqq qed jaqbdu paniku ta' kif se jistudja . Kif se jiddubbaw in- noti neqsin . U ħafna affarijiet minn dawn . Jien għalissa mhux nipanikkja għax għadni mhux qed nirrealizza li qorbu l- eżamijiet ta' l- aħħar . Wisq probabli ftit ġranet oħra nkun qed mitlufa qalb il- kotba , niekol kull kelma tqila u importanti li nsib . Nkun mimlija ' stress ' u tenzjoni . U f' dak iż- żmien mur kellimni . . . viva n- nervi u viva l- ħelu li nkun qed niekol bla ma ninduna ! Tad- daħk din bdejt b' togħma tajba tal- frawli u spiċċajt fuq togħma morra ta' l- eżamijiet . . . nispera li ma tantx tkun morra u jirnexxili nibda' nagħmel moħħi hemm issa li fadal ftit ġimgħat biss . Hemm iktar minn persuna waħda li qaluli imma int kif ma tibkix meta tara nies isibu lil ġenituri tagħhom jew uliedhom wara ħafna żmien ? Għala għandi nibki għal ħaddieħor ? X' rabta hemm bejni u bejn din il- persuna ? Dan kollu hu business fl- opinjoni tiegħi . Xi darba irrid niskopri kemm il- lira qed jaqilgħu ta' TTI ta kull demgħa li tinżel fuq ħaddejn in- nies . Waqt li ħaddieħor jkun qed jibki huma jkunu qed jorku jdejhom li deħlin aktar ' sponsors ' u flus minn nies anonimi . U propju hawn , hawn daħka oħra . Kif xi ħadd kien qed jgħati lil kulmin ikun fuq is- ' sufan ' ta' Rachel kien qed jgħatihom Bibja u jibqa' anonimu / a . Mela kien / et qed jistħi jgħid lil kulħadd li hu Nisrani ? Din il- ħaġa ma nistax nifhimha . Dawn huma affarijiet tajbin , għal min jemmen f' Alla ovvjament . U nies li jgħatu xi flus u jibqgħu anonimi ? Jien veru bniedma li affarijiet hekk ma tantx jinżluli . Ma narax għalfejn tkun qed tagħmel il- ġid u minflok tinħeba ! Insomma hemm min jagħmel hekk għax jkun jiddejjaq juri li hu jiflaħ jgħati xi ħaġa tal- flus żejda . Dan il- kxief is- sorm ta' ħafna nies li jmorru fuq il- programm ma jdoqqli xejn . Min imur għax irrid jerġgħa jirranġa mar- raġel , min għax telqgħu l- għarus jew l- għarusa u affarijiet hekk . Fl- opinjoni tiegħi dawn m' humiex ta' nteress għalija li nkun naf li hawn ġuvni li telqitu it- tfajla u mar jibki u jokkrob li St . Rachel biex tergġħa taqqadhom . Dawn affarijiet li jagħmlu xow bihom u ovvjament jdaħħlu aktar flus . Nemmen li bis- saħħa tal- programm iktar nies ġew konxji li hawn iktar faqar milli konna naħsbu . U imbagħad xi ngħid meta kien hemm uħud min dawk in- nominati , li kawżi Malta kollha taf li bil- flus li għandhom jaffordjaw dak kollu li għamlulhom ? Jien nixtieq insegwi l- ħolma tiegħi ukoll . Tgħid immur nistaqsi lil xi ħadd biex jikteb nomina għalija u mmur nikxef sormi jien ukol ? ! Koss illum qadt naħseb xi tfisser eżatt il- kelma esperiment jew aħjar experiment u sibt dan li ġej : - U dan kollu jagħmel sens għalija , għax dan il- blog huwa test taħt kundizzjonijiet ikkontrollati . Imma stenna ftit , min qed jikkontrollhom ? Moħħi liż- żmagat li għandi ? Jew is- swaba jien u nikteb ? Imma nsomma ħa naqbeż din il- biċċa u nkompli nara iktar xi tfisser . . . esperimentazzjoni . Fil- fatt hekk hu . Dan kollu hu esperimentazzjoni . U xi ħaġa innovattiva għalija , imma żgur li ma hix għal ħafna mill- bloggisti li ilhom jesperimentaw għal snin jew xhur qabli . Dawn issa jissejħu esperti ! Ir- riżultat ta' l- esperimentazzjoni - inkun naf x' inhu meta jkolli biżżejjed rispons / informazzjoni ( feedback ) mill- qarrejja . Aħna l- Maltin kulma nagħmlu u mmorru fejn immorru l- aqwa li nieklu . Illum jum San Girgor u ovvjament hi ġurnata li jekk ma toħroġx u tiekol xeba' ħobż biż- żejt mħawwar sew ( apparti l- bigilla , fażżola , żebbuġ mimmli u ma jonqsux l- figolli ) ma tkunx gawdejt il- ġurnata sew . Imma x' inhi din l- ossessjoni li għandna li jekk se noħorġu immorru nieklu ? Jekk tistieden in- nies id- dar kulħadd jagħmel nofs ta' nhar jiprepara ikla papali . Jekk se tmur mixja qis li jkollok xi ħaġa ta' l- ikel miegħek . Jekk sejjer tixrob qis li qabel tkun kilt sew . L- ikel hu dejjem skuża tajba . Għandek in- nervi kul , għandek id- dwejjaq kul , ferħan erġa' kul xi ħaġa . Mhux ta' b' xejn li aħna wieħed mill- pajjiżi li l- aktar għandna tfal u nies ħoxnin ! Imma għidli int jekk l- ikel jkun tajjeb kif tista' tirrifjutah ? Bħalma tistax tirrifjuta grokk meta joffrulek wieħed . X' suppost tgħid televiżżjoni jew televixin , ngħid għalija nipreferi televiżżjoni milli kelma ingliża addatata għall- Malti - televixin . Insomma ħafna mill- istazzjonijiet tat- televiżżjoni hawn Malta huma tal- qamel . Ma tantx jafu jkunu oriġinali u jikkuppjaw programmi barranin . Kont qed inqalleb ( nizzappja ) it- TV u niltaqa ma riklam għal- restaurant ta' ikel Taljan . Naċċetta li l- mużika f' isfond tkun Taljana imma li titkellem bit- Taljan ma naċċettaħiex . Jew inkella programm ieħor hu l- Ispjun , pruvaw jimitaw programm barrani ieħor . Ma jafux li Malta żgħira . Xbajt niltaqa' ma parteċipanti meta nkun f' xi post ta divertiment jew inkun qed nixtri minn x' imkien . Ma ndunawx li issa kważi nofs Malta ndunat li dan il- programm ilu żmien irrekordjat u li meta kienet kesħa sew dawn baqgħu bil- ħwejjeġ tas- sajf ? U anke kienu jinżlu fejn il- pool ? Malta qiegħdin , ħafna mit- temp jolqot kullimkien l- istess , ma aħniex xi pajjiż kbir li fit- tramuntana jkun xita u fin- nofsinhar tkun ix- xemx ! Esperiment . . . . iva dan esperiment li jien nibda' nibbloggja ( kelma tqila din ) . Fil- ħajja għamilt ħafna esperimenti uħud kieku sbieħ u żżomm l- memorji tagħhom għal ħajtek , waqt li oħrajn tiprova tinsihom u ma terġax tirrepetihom . Nispera li dan ikun wieħed minn dawk is- sbieħ .